Ego enim, in Dei nomen, Stefanus presbiter, cedo vel dono a fidele meo, nomen Airado, campo uno ad medium plantum, et in ipso aice pecia altera qui per conquisto legibus mihi obvenit; quis est ipse campus in pago Alvernico, in comitatu Brivatense, in aice Cantilanico, in vicaria de Cantoiole, in cultura de villa que dicitur Volamata Majore; et ipse campus fines abet de duobus latus terra Atiliane et ad infantes suos, de superiore latus terra Estefano et Asterio, de subteriore latus rio volvente. Infra istas fines, totum et ad integrum tibi cedo vel dono ad medium plantum; ea racione vendere nec aligenare non possis, nisi ad ipso cessore, si ipse comparare voluerit; et cum ad quinque annos venerit, per medium dividamus, et si parte tua vindere volueris, veniant amici nostri pariter, et precient medietatem tuam juste, et tale precium quod inter nos convenit donet tibi infra menses IIII, et si facere non voluerit, facias quiquit volueris, sine ullo contradicente. De repetitione vero, sane si quis, ego, emutatas voluntates meas, vel ullus de eredibus meis, aud ullus omo, vel amissa persona, que contra te, au contra carta ista ire aud agere, aut ulla calomnia inquietare voluerit, oc ei non licead vindicare quod petit, set insuper componat tibi auro libras II, et quod petit nihil acquirat, et sua repeticio nunquam abeat efectum. Facta carta ista die sabati, mense septembrio, anno carto quod Ludovicus rex cepit regnare. S. Estefano presbitero, qui carta ista scribere vel adfirmare rogavit. S. Asterio. S. Indale. S. Salomone. S. Girberto. S. Estefano. S. Bernardo. S. Gauberto. Ingelbertus rogatus scripsit et perscripsit.